Willinks Weust

Willinks Weust is een netuurgebied ten oosten van Wenters in de Gelderse Achterhoek. 't Is iene van de Natura 2000-gebieden in Nederlaand. Vrogger kwaamp der in 't gebied weust laand veur, vandaor de name. Mit de tied bint daor een köppel kleinschaolige laandschoppen uut ontstaon, waoronder heidevelden en blauwgröslaanden. Um 't netuurgebied henne ligt loofbossen, en an de noordkaante hej de stiengroeve Wenters. Kalkstien die niet diep in de grond zit dient as basis veur wat der gruit in Willinks Weust. Zowal in de loofbossen as op de heidevelden vien ie plaantensoorten die nog mar op weinig plekken in Nederlaand veurkoomt. Bezundere diersoorten bint de kamsallemander, de roggestreeppadde en de levendbarende evertasse.